Sentenza tal-Qorti tal-Ġustizzja (L-Għaxar Awla) tat-30 ta’ Novembru 2023 – “Sistem ecologica” production, trade and services d.o.o. Srbac vs Il-Kummissjoni Ewropea
(Kawża C-787/22 P) 1
(Appell – Investigazzjoni tal-Uffiċċju Ewropew ta’ Kontra l-Frodi (OLAF) – Komunikazzjoni tal-OLAF lill-awtoritajiet doganali nazzjonali – Rapport ta’ investigazzjoni tal-OLAF – Aċċess għall-fajl tal-OLAF – Regolament (UE, Euratom) Nru 883/2013 – Regolament (KE) Nru 1049/2001 – Rikors għal annullament – Ammissibbiltà – Rikors għad-danni – Illegalità tal-aġir allegat)
Lingwa tal-kawża: l-Ingliż
Partijiet
Appellant: “Sistem ecologica” production, trade and services d.o.o. Srbac (rappreżentanti: D. Diris, u D. Rjabynina, advocaten)
Parti oħra fil-proċedura: Il-Kummissjoni Ewropea (rappreżentanti: J. Baquero Cruz, F. Blanc u T. Materne, aġenti)
Dispożittiv
Is-sentenza tal-Qorti Ġenerali tal-Unjoni Ewropea tad-19 ta’ Ottubru 2022, Sistem ecologica vs Il-Kummissjoni (T-81/21, EU:T:2022:641), hija annullata, sa fejn il-Qorti Ġenerali ċaħdet bħala inammissibbli r-rikors ta’ “Sistem ecologica” production, trade and services d.o.o. Srbac, sa fejn dan ir-rikors kien intiż għall-annullament tal-ittra tal-Uffiċċju Ewropew ta’ Kontra l-Frodi (OLAF) tal-25 ta’ Novembru 2020 li tiċħad lil “Sistem ecologica” production, trade and services d.o.o. Srbac l-aċċess għal ċerti dokumenti tal-fajl ta’ dan l-uffiċċju, u sa fejn iddeċidiet dwar l-ispejjeż relatati ma’ din il-parti tal-imsemmi rikors.
Il-kumplament tal-appell huwa miċħud.
It-talba għall-annullament tal-ittra tal-OLAF tal-25 ta’ Novembru 2020 li tirrifjuta lil “Sistem ecologica” production, trade and services d.o.o. Srbac l-aċċess għal ċerti dokumenti tal-fajl ta’ dan l-uffiċċju hija miċħuda.
“Sistem ecologica” production, trade and services d.o.o. Srbac hija kkundannata għall-ispejjeż sostnuti fil-kuntest tal-proċedura tal-ewwel istanza, relatati mal-parti tar-rikors intiża għall-annullament tal-ittra tal-OLAF tal-25 ta’ Novembru 2020 li tirrifjuta lil “Sistem ecologica” production, trade and services d.o.o. Srbac l-aċċess għal ċerti dokumenti tal-fajl ta’ dan l-uffiċċju. Hija għandha tbati l-ispejjeż rispettivi tagħha relatati ma’ dan l-appell.
____________
1     ĠU C 63, 20.2.2023.